Diari Oficial de la Generalitat Valenciana


Sumari del DOGV 5432, del 19-01-2007 (2006/14540)

Acord de la Comissió Territorial d'Urbanisme, de 20 de novembre del 2006, relatiu a la modificació puntual número 38 del Pla General de Santa Pola.
---------------------------------------------------------------------------------------------------------------------------------------------------

### Dades del document

Número de DOGV
:   5432

Data del DOGV
:   19-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14952


Data del document
:   20-11-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Santa Pola
    * pla d'urbanisme

Vist l'expedient de referència i basant-se en els següents antecedents i consideracions,  
Antecedents  
1. El projecte de modificació puntual número 38 es va sotmetre a informació pública durant un mes mitjançant un acord del Ple de l'Ajuntament del dia 27 de març de 2002, i l'anunci es va publicar en el Diari Oficial de la Generalitat de 9 de maig de 2002. Després del pertinent període d'exposició pública, en el qual es va presentar una al·legació que va ser estimada, va ser aprovat provisionalment pel mateix òrgan en data 27 de juny de 2002.  
La Comissió Territorial d'Urbanisme, en sessió celebrada l'11 de març del 2003, va adoptar l'acord de suspendre l'aprovació definitiva de l'expedient fins que s'esmenaren les qüestions següents:  
- Ha d'aportar-se data de publicació de la present modificació en un diari d'àmplia difusió en la localitat, als efectes del compliment del que disposa l'article 38.2 de la LRAU.  
- S'ha d'aportar documentació normativa en el mateix format que el Pla general perquè es refonga.  
En compliment del que s'ha requerit, l'Ajuntament de Santa Pola remet documentació que esmena en data 21 de juny del 2006. On consta la publicació en el diari Información de data 23 d'abril de 2002.  
2. La documentació està integrada per memòria informativa i justificativa.  
3. L'objecte de l'expedient és permetre augmentar l'altura de l'edificació destinada a ús residencial eventual o refugi (Res-Ev), com també per als usos terciaris, fins a un màxim de quatre plantes, mantenint la resta dels paràmetres urbanístics fixats d'acord amb la tipologia arquitectònica o els paràmetres fixats pel Pla General o els plans parcials que el desenvolupen (edificabilitat, cobertura, reculades de l'edificació...)  
L'ús residencial eventual o refugi: hotel i allotjament turístic (Res-Ev) està definit en l'article 73.4 de les normes urbanístiques del Pla General del municipi, aprovat definitivament per la Comissió Provincial d'Urbanisme el 28 de març de 1985, que es definix de la manera següent:  
"73.4 (RES) residencial  
Activitat predominant en el sòl urbà el caràcter fonamental del qual és passiu. Assumix la funció bàsica d'allotjament familiar o individual, i de restauració de l'energia de treball a través del descans efectiu en les millors condicions d'intimitat.  
Es classifica en:  
(Pm) Permanent o habitació: habitatge i apartament habitual.  
(Ev) Eventual o refugi: hotel i allotjament turístic.  
De la mateixa manera, i com a conseqüència de la presentació d'un suggeriment durant el període d'exposició pública d'aquesta modificació, s'ha vist la conveniència de generalitzar aquesta llibertat tipològica als restants usos que el Pla General de 1985 recull com a dotacionals privats, compatibles en parcel·les residencials, les quals la LRAU englobaria com a usos terciaris vinculats a un servei públic.  
Es justifica la proposta plantejada segons la memòria presentada en:  
- Flexibilitzar les condicions edificatòries establides per a l'ús residencial eventual i hoteler i restants usos terciaris compatibles a sòls qualificats com a residencials, possibilitant l'elevació d'altures de les edificacions que es destinen als mencionats usos fins a un màxim de quatre plantes.  
- Potenciar els usos afectats, és a dir, la conveniència de potenciar la implantació d'establiments destinats a ús residencial eventual o refugi, en els quals s'inclouen els hotels, com també la resta d'establiments de serveis dins del municipi de Santa Pola, atés el seu caràcter eminentment turístic, com també per a facilitar la incorporació de suficients ofertes per a cobrir la demanda existent en el sector, sobretot en època estival.  
Per a la seua aplicació es preveuen les limitacions següents:  
- Només s'admetrà l'augment de plantes quan l'altura establida pel Pla General siga inferior a quatre plantes.  
- S'ha de tramitar estudi de detall amb l'ordenació volumètrica que es pretenga.  
- Només s'aplicarà a edificis destinats en la seua totalitat a l'ús residencial eventual, com també els destinats íntegrament a serveis terciaris en sòls qualificats com a residencials.  
- No s'aplicarà en aquelles parcel·les que afronten amb la vora del penya-segat o de barrancs interiors  
Consideracions tecnicojurídiques  
1. El procediment seguit per l'Ajuntament està d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (d'ara endavant LRAU).   
2. La documentació està completa, als efectes del compliment de l'article 27 de la LRAU.   
3. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com recull l'article 40 de la LRAU.  
4. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:  
Primer  
Aprovar definitivament la modificació número 38 del Pla General del municipi de Santa Pola.  
Segon  
Publicar íntegrament el present acord aprovatori en el Diari Oficial de la Generalitat a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per mancar el document de normes urbanístiques.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Tot això sense perjudici que puga exercir qualsevol altre recurs o acció que crega oportú."  
Alacant, 20 de novembre de 2006.- El director territorial: Ramón Rizo Aldeguer